Caroline Fleischer

**Caroline Fleischer** (født 26. oktober 1996) er en norsk friidrettsutøver. Hun ble norgesmester i innendørs femkamp under NM i mangekamp innendørs 2017, og hun ble også norsk mester i femkamp innendørs i 2018. Hun har to bronsemedaljer fra Nordisk juniormesterskap i mangekamp, som hun fikk i 2016 og 2017. 

## Idrettskarriere
### 2011
Fleischer deltok i Ungdomsmesterskapet i friidrett 2011, og kom der på femteplass i tresteg og høydehopp, og sjuendeplass på 80 meter hekk og lengdehopp. Hun vant høydehopp og lengdehopp unger Norway Games 2011.

### 2012
Under Ungdomsmesterskapet i friidrett 2012 vant hun høydehopp i klassen J16, og hun fikk bronse i lengdehopp. Hun kom på femteplass på 80 meter hekk og sjetteplass i tresteg. Hun vant tresteg og 300 meter hekk under Norway Games 2012, og i Tyrvinglekene fikk hun gull i høydehopp, sølv på 300 meter hekk og bronse på 80 meter hekk. Hun vant to øvelser under Romerikslekene 2012; høydehopp og 80 meter hekk. 

### 2013
Ungdomsmesterskapet i friidrett innendørs 2013 ble arrangert i Steinkjer, og Fleischer vant der høydehopp i klassen J17, og hun fikk sølv i lengdehopp, bak Sofie Olsholt fra Tyrving.

Hun deltok i U17-klassen i NM i mangekamp 2013, og kom der på andreplass i sjukamp, bak Hanne Andve. Fleischer fikk her 4441 poeng. Hun vant høydehopp under Tyrvinglekene og Veidekkelekene i juni, og i Junior-NM i friidrett 2013 fikk hun bronse i høydehopp og kom på fjerdeplass i lengdehopp i juniorklassen. Hun deltok også i NM i friidrett 2013, der hun kom på femteplass i høydehopp. Hun ble slått ut i semifinalen på 400 meter hekk, der hun kom på fjerdeplass i sitt heat, og hun ble også slått ut i kvalifiseringen i lengdehopp, der hun hoppet 5,28 meter. Hun representerte Norge under Nordisk mesterskap i mangekamp 2013, og kom der på fjerdeplass i sjukamp i U18-klassen, med 4766 poeng.

Under Ungdomsmesterskapet i friidrett 2013 vant hun høydehopp, og fikk bronse på 300 meter hekk. Hun kom på fjerdeplass på 100 meter hekk og lengdehopp. 

### 2014
Under uoffisielt NM i mangekamp innendørs 2014 (senior) i Sandnes, og kom der på andreplass i femkamp bak Frida Thorsås. I NM i friidrett innendørs 2014 vant hun stille lengde og kom på fjerdeplass i stille høyde i juniorklassen, og i seniorklassen kom hun på fjerdeplass i høydehopp og lengdehopp. Hun deltok i klassen J18/19 under Ungdomsmesterskapet innendørs 2014. Hun vant høydehopp, med 1,68 meter, og fikk sølv i lengdehopp bak Nadia Akpana Assa. Hun kom for øvrig på femteplass på 400 meter og sjuendeplass på 60 meter hekk. 

Utendørs deltok hun i Nordisk mesterskap i mangekamp 2014 (Nordic Match U20) i Kópavogur i juni, og fikk der sølv i sjukamp i U20-klassen, kun slått av Anne Engen Andersen. I Junior-NM i friidrett 2014 deltok hun i klassen KJ19, og fikk der sølv i høydehopp og bronse på 400 meter hekk, og hun kom på fjerdeplass i lengde og sjuendeplass på 100 meter hekk. Hun deltok i Nordisk juniormesterskap i friidrett 2014, der hun kom på fjerdeplass i høydehopp og sjetteplass i lengdehopp. Hun deltok også i NM i friidrett 2014, der hun delte bronsen i høydehopp med Anne Engen Andersen, og hun kom på sjuendeplass i lengdehopp. Hun vant juniorklassen under NM i mangekamp 2014 med 4746 poeng. 

I Ungdomsmesterskapet i friidrett 2014 vant hun 400 meter hekk, høydehopp og lengdehopp, og hun fikk sølv på 800 meter og 100 meter hekk. 

### 2015
Hun deltok i uoffisielt NM i mangekamp innendørs 2015 for senior i januar, og vant der femkampen med 3764 poeng. I NM i friidrett innendørs 2015 fikk hun sølv i høydehopp, bak Katarina Mögenburg, og hun kom på fjerdeplass i lengdehopp uten tilløp og åttendeplass i lengdehopp. På 200 meter ble hun slått ut i semifinalen. I Ungdomsmesterskapet i friidrett innendørs 2015 vant hun høydehopp, hun fikk bronse i lengdehopp og kom på fjerdeplass på 60 meter hekk. På 200 meter ble hun slått ut i semifinalen. 

Fleischer deltok i juniorklassen under NM i mangekamp 2015, men fullførte ikke sjukampen. Hun satte personlig rekord i sjukamp under Nordisk juniormesterskap i mangekamp 2015, med 5132 poeng, som holdt til fjerdeplass i U20-klassen. Hun ble tatt ut til å delta i Junior-EM i friidrett 2015 (U20) i Eskilstuna, og kom der på 19.-plass i sjukamp med 5110 poeng. Underveis fikk hun nest beste resultat i høydehopp, med ny personlig rekord på 1,77 meter, og hun fikk best tid av alle på 800 meter, der hun satte ny personlig rekord med tiden 2:11,42.

Hun deltok i NM i friidrett 2015, og fikk der bronse i høydehopp. Hun kom på fjerdeplass på 400 meter hekk og åttendeplass i lengdehopp. I Junior-NM i friidrett 2015 vant hun høydehopp og fikk sølv i lengdehopp bak Emilie Berge, og hun fikk i tillegg bronse på 400 meter hekk. På 100 meter hekk kom hun på sjetteplass. Nordisk juniormesterskap i friidrett 2015 ble arrangert i Esbo i Finland, og Fleischer kom der på sjuendeplass i høydehopp og åttendeplass i lengdehopp. 

Hun vant 400 meter hekk under Ungdomsmesterskapet i friidrett 2015, hun fikk sølv på 100 meter hekk, og fikk bronse i høydehopp og på 800 meter.

### 2016
I februar deltok hun i NM i mangekamp innendørs 2016, som var det første offisielle norgesmesterskapet i mangekamp innendørs. Der kom hun på andreplass, bak Ida Marcussen. Hun deltok i Nordisk mesterskap i friidrett innendørs 2016 (Nordenkampen), der hun kom på sjetteplass i høydehopp og sjuendeplass på 800 meter. I Ungdomsmesterskapet i friidrett innendørs 2016 vant hun høydehopp, og fikk sølv på 60 meter hekk, og hun kom på fjerdeplass i lengdehopp. På 200 meter kom hun sist i sin semifinale, og nådde ikke finalen. Hun vant høydehopp under NM i friidrett innendørs 2016, og kom på femteplass på 400 meter. 

Utendørs deltok hun i Nordisk juniormesterskap i mangekamp 2016, og kom der på tredjeplass i sjukamp i U23-klassen, bak hhv. Sandra Böll fra Danmark og Frida Thorsås. I NM i mangekamp 2016 var hun eneste deltaker i seniorklassen, som hun vant med 5063 poeng. Hun deltok i Världsungdomsspelen 2016 i Sverige, og fikk der sjetteplass i høydehopp og niendeplass på 100 meter hekk som beste resultat. Under NM i friidrett 2016 kom hun på fjerdeplass i høydehopp, sjetteplass i lengdehopp, sjuendeplass på 100 meter hekk og sjetteplass på 800 meter. 

Under Junior-NM i friidrett 2016 fikk hun tre medaljer i U23-klassen; sølv på 100 meter hekk og i høydehopp, og bronse i lengdehopp. Hun representerte Norge under Nordisk-baltisk U23-mesterskap i friidrett 2016 i Esbo i Finland, og kom der på fjerdeplass i høydehopp. 

### 2017
Fleischer vant femkampen i NM i mangekamp innendørs 2017, og i Ungdomsmesterskapet innendørs 2017 deltok hun i klassen 20-22 år, og fikk der gull på 800 meter, sølv på 60 meter hekk og bronse på 400 meter og i kulestøt. 

Som i 2016 var hun eneste kvinnelige deltaker i seniorklassen i NM i mangekamp 2017, og hun vant mesterskapet med 5052 poeng. Den 15. juni satte hun personlig rekord på 800 meter, med 2:09,03, da hun kom på andreplass i den nasjonale konkurransen under Bislett Games. Hun deltok i U23-klassen i Nordisk juniormesterskap i mangekamp 2017, der hun fikk bronse, og hun satte her personlig rekord i høydehopp med 1,83 meter og i sjukamp med 5193 poeng. Hun deltok også i høydehopp under U23-EM i friidrett, men hoppet der 1,70 meter i kvalifiseringen, og nådde ikke finalen. Junior-NM i friidrett 2017 ble arrangert i Harstad, og Fleischer vant der høydehopp og lengdehopp i U23-klassen, og fikk bronse på 800 meter. Hun deltok også i tresteg, der hun kom på fjerdeplass. 

Under NM i friidrett 2017 fikk hun bronse i høydehopp, og hun kom på åttendeplass i lengdehopp og tresteg. 

### 2018
Fleischer deltok i NM i friidrett innendørs 2018, der hun kom på andreplass i høydehopp, bak Tonje Angelsen. Hun kom på niendeplass i lengdehopp, og på 60 meter hekk ble hun slått ut i semifinalen. Hun deltok i Nordenkampen, som er nordisk landskamp for lag og Nordisk mesterskap i friidrett 2018 individuelt, og hun kom der på sjetteplass i høydehopp. Norge kom på tredjeplass i landskampen, med 95 poeng. Hun vant femkamp i seniorklassen under NM i mangekamp innendørs 2018, og under Ungdomsmesterskapet i friidrett innendørs 2018 vant hun høydehopp og 800 meter i U23-klassen. 

## Medaljer i norske mesterskap

## Referanser




## Eksterne lenker
* 
*  Profil hos European Athletics
*  Resultatoversikt hos Minfriidrettsstatistikk.info